‘শালবনিতে মানুষের সার্বিক উন্নয়ন হবে ‘ আর কী কী বললেন সৌরভ?

ওয়েব ডেস্ক: পশ্চিম মেদিনীপুরের শালবনিতে (Salboni) আজ উপস্থিত হন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। সেখানে তাপবিদ্যুৎ কেন্দ্র উদ্বোধন করেন তিনি। আর তাঁর এই সফর সঙ্গী হিসাবে দেখা মিলল ভারতের প্রাক্তন অধিনায়ক সৌরভ গাঙ্গুলীকে (Sourav Ganguly)। তিনিও আজ উপস্থিত ছিলেন মুখ্যমন্ত্রীর সঙ্গে তাপবিদ্যুৎ কেন্দ্র উদ্বোধন অনুষ্ঠানে।

আর তাপবিদ্যুৎ কেন্দ্র উদ্বোধনের পর তিনি বলেন, এই নতুন তাপবিদ্যুৎ কেন্দ্র মানুষের জীবনে সার্বিক উন্নয়ন আনবে। খুলবে চাকরির নানান দিশা। তাঁর কথায়, ‘আগামী পাঁচ বছর খুব সুন্দর কাটবে। মেদিনীপুরের মানুষদের চাকরি হবে।…আমি গ্যারান্টি দিচ্ছি, এই পরিকাঠামো থেকে আপনার যা সুযোগ-সুবিধা পাবেন, পাঁচ বছর পর আপনাদের কোনও অভিযোগ থাকবে না।’

আরও পড়ুন: “৫ বছরে বদলে যাবে এই এলাকা,” বিরাট মন্তব‍্য সৌরভের

জিন্দলদের পক্ষ থেকে তৈরি করা হয়েছে এই তাপবিদ্যুৎ কেন্দ্র। পাশাপাশি, স্কিল ডেভেলপমেন্ট সেন্টার গড়ার ব্যাপারে জোর দিচ্ছে জিন্দাল গোষ্ঠী। আর সেই প্রসঙ্গ তুলে সৌরভ বলেন, ‘আমি সজ্জন জিন্দালজিকে বহুদিন ধরে চিনি। আমি ওঁদের বেঙ্গালুরুর বিজয়নগর প্রজেক্ট দেখেছি। আমি আমার জ্ঞান থেকে বলতে পারি, যেখানেই এরা পাওয়ার প্ল্যান্ট, কারখানা তৈরি করেন, সেই জায়গাটির চিত্রটাই ওরা বদল করে দেন। আমি বলতে পারি, আজ থেকে পাঁচ বছরের মধ্যে গোটা জেলাটাই বদলে যাবে। আমি দেখেছি, বিজয়নগরের মানুষের জীবনযাপন বদলে গিয়েছে।’

ওই সভা থেকেই সৌরভ গাঙ্গুলি, জিন্দালদের পশ্চিম মেদিনীপুর ছাড়াও অন্য জেলাতেও বিনিয়োগ করার আহ্বান জানালেন। আর বাংলাকে জিন্দলরা ব্যবসার জায়গা হিসাবে বেছে নেওয়ার জন্য, তাঁকে ধন্যবাদ জ্ঞাপনও করেন সৌরভ। বলেন, ‘বাংলাকে জিন্দাল বিনিয়োগে জায়গা হিসাবে বেছে নেওয়ার জন্য আমি ধন্যবাদ জানাই। আমি মনে করি, শুধু মেদিনীপুর নয়, গোটা বাংলাতেই আগামী দিয়ে জিন্দালরা আরও বিনিয়োগ করবেন।’

দেখুন অন্য খবর

Powered by how to embed a youtube video and how to get around gamstop